3. การประกอบธุรกิจของแต่ละสายผลิตภัณฑ์

บริษัทฯ มีธุรกิจหลักคือ ธุรกิจเดินเรือ และธุรกิจบริการที่เกี่ยวข้องกับการเดินเรือ
แต่รายได้หลักจะเกิดจากธุรกิจเดินเรือ (ประมาณร้อยละ 88.64 ของรายได้รวม)
ส่วนธุรกิจบริการที่เกี่ยวข้องกับการเดินเรือมีรายได้รวมกันร้อยละ 6.83 ของรายได้รวม
และรายได้อื่นๆ มีจำนวนร้อยละ 4.53 ของรายได้รวม

3.1 การประกอบธุรกิจเดินเรือ

3.1.1 ลักษณะบริการ

บริษัท โทรีเซนไทย เอเยนต์ซีส์ จำกัด (มหาชน) ไม่ได้ดำเนินธุรกิจเดินเรือโดยตัวบริษัทฯ เอง
แต่ได้มีการลงทุนในธุรกิจเดินเรือโดยการถือหุ้นร้อยละ 99.99
ในบริษัทย่อยซึ่งประกอบธุรกิจเดินเรือทะเลจำนวน 25 บริษัท (รวมบริษัท โทรีเซน (กรุงเทพ)
จำกัด ซึ่งได้ขายเรือออกไป 1 ลำ และยังไม่ได้มีการซื้อเรือมาทดแทน)และแต่ละบริษัทมีเรือเพียง
1 ลำ โดย ณ วันที่ 30 กันยายน 2545 กลุ่มบริษัทโทรีเซนมีกองเรือทั้งหมดจำนวน 25 ลำ
เรือทุกลำของกลุ่มบริษัทโทรีเซนจะให้บริการการเดินเรือภายใต้ชื่อสายการเดินเรือ “Norwegian
Asia Line”

การให้บริการขนส่งสินค้าของบริษัทในกลุ่มบริษัทโทรีเซน
บริษัทย่อยแต่ละบริษัทที่ประกอบธุรกิจเดินเรือเป็นผู้รับผิดชอบดำเนินการ โดยแต่งตั้งให้บริษัท
โทรีเซน (กรุงเทพ) จำกัด เป็นผู้บริหารงานในบริษัทย่อยดังกล่าวโดยบริษัท โทรีเซน (กรุงเทพ)
จำกัด
จะทำหน้าที่เป็นผู้ว่าจ้างลูกเรือและนายเรือในการจัดหาวัสดุสิ้นเปลืองบนเรือให้กับบริษัทเดินเรือทะเลของกลุ่มบริษัทโทรีเซน
รวมทั้งทำหน้าที่ด้านการตลาดให้กับบริษัทเดินเรือทะเลของกลุ่มบริษัทโทรีเซนด้วย
โดยลูกค้าจะติดต่อกับบริษัท โทรีเซน (กรุงเทพ) จำกัด เพื่อทำการขนส่งสินค้าลงเรือ บริษัท
โทรีเซน (กรุงเทพ) จำกัด
จะจัดตารางเดินเรือและทำการลงโฆษณาตารางเรือทางหนังสือพิมพ์และนิตยสารในประเทศ
รวมทั้งลงโฆษณาในนิตยสารต่างประเทศอื่นๆ เป็นครั้งคราว

ลักษณะการให้บริการขนส่งสินค้าของบริษัทในกลุ่มบริษัทโทรีเซน
มีทั้งประเภทการให้บริการแบบประจำเส้นทาง (Liner Service)
และประเภทให้บริการแบบไม่ประจำเส้นทาง (Tramp Service)
รายละเอียดการให้บริการของเรือเดินทะเลของกลุ่มบริษัทโทรีเซน มีดังนี้คือ

ก. การให้บริการแบบประจำเส้นทาง (Liner Service) :
เป็นการให้บริการขนส่งสินค้าโดยมีกำหนดตารางเส้นทางและตารางเวลาการเดินเรือไว้ล่วงหน้า
บริษัทเดินเรือของกลุ่มบริษัทโทรีเซนจะใช้บริการตัวแทนเรือ (Shipping Agent)
ภายในกลุ่มบริษัทเป็นผู้ดำเนินการในประเทศไทยทั้งหมด
ส่วนในต่างประเภทนั้นบริษัทเดินเรือจะแต่งตั้งตัวแทนเรืออิสระในต่างประเทศเป็นผู้ดำเนินการ
รายละเอียดการให้บริการมีดังนี้

1 เส้นทางไทย/อินโดนีเซีย/สิงคโปร์/มาเลเซีย/อ่าวเปอร์เซีย

-   สินค้าที่ขนส่งจากประเทศไทย/อินโดนีเซีย/สิงคโปร์/มาเลเซีย
    ไปยังอ่าวเปอร์เซียส่วนใหญ่เป็นผลิตผลทางการเกษตร ผลิตภัณฑ์ไม้ เครื่องจักร
    และสินค้าทั่วไป

-   สินค้าจากอ่าวเปอร์เซียมายังประเทศในแถบเอเชียตะวันออกเฉียงใต้ ส่วนใหญ่ได้แก่
    ปุ๋ยและผลิตผลทางการเกษตร

2 เส้นทางไทย/อินโดนีเซีย/สิงคโปร์/มาเลเซีย/ทะเลแดง

-   สินค้าที่ขนส่งจากประเทศไทย/อินโดนีเซีย/สิงคโปร์/มาเลเซีย ไปยังทะเลแดง
    ส่วนใหญ่เป็นผลิตผลทางการเกษตร ผลิตภัณฑ์ไม้ เครื่องจักร และสินค้าทั่วไป

-   สินค้าที่ขนส่งจากทะเลแดงไปยังประเทศในแถบเอเชียตะวันออกเฉียงใต้ ผ่านประเทศอินเดีย
    ส่วนใหญ่เป็นสินค้าแร่ ประเภท ฟอสเฟต (จากทะเลแดงไปยังประเทศอินเดีย)
    และผลิตผลทางการเกษตร
    (จากประเทศอินเดียไปยังประเทศในแถบเอเชียตะวันออกเฉียงใต้)

ข. การให้บริการแบบไม่ประจำเส้นทาง (Tramp Service) :
เป็นการให้บริการขนส่งสินค้าแบบไม่มีการกำหนดเส้นทางและตารางเวลาล่วงหน้า
ทั้งนี้การให้บริการแบบไม่ประจำเส้นทางไม่ต้องเข้าเป็นสมาชิกของชมรมสายการเดินเรือใดๆ
โดยอัตราค่าบริการจะขึ้นอยู่กับภาวะอุปสงค์และอุปทานของเส้นทางในการขนส่งสินค้าทางทะเลในขณะนั้นๆ
ส่วนลูกค้าที่ใช้บริการจะมีอยู่ทั่วโลก ทั้งกลุ่มประเทศแถบทวีปเอเซีย ยุโรป ละตินอเมริกา แอฟริกา
กลุ่มประเทศตะวันออกกลาง
(โดยกลุ่มบริษัทโทรีเซนจะให้บริการลูกค้าส่วนใหญ่ในแถบทวีปเอเชียตะวันออกกลาง)
การให้บริการแบบไม่ประจำเส้นทางแบ่งออกเป็น

1 การให้เช่าเหมาลำเป็นเที่ยว (Voyage Charter) : ผู้เช่า (Charterer)
จะจ่ายค่าเช่าเป็นค่าระวางต่อตัน หรือคิดเหมา (lump sum) ให้กับเจ้าของเรือ
เจ้าของเรือเป็นผู้จ่ายค่าน้ำมันและค่าใช้จ่ายอื่นๆ ทั้งหมดรวมทั้งค่าใช้จ่ายที่เกิดขึ้นในท่าเรือ (port
disbursement) ค่าภาระยกขนสินค้า
รวมทั้งค่านายหน้าและค่าใช้จ่ายในการว่าจ้างตัวแทนเรือทั้งต้นทางและปลายทาง

2 การให้เช่าเหมาเป็นระยะเวลา (Time Charter) :
ผู้เช่าจะจ่ายค่าเช่าเรือตามระยะเวลาที่เช่าเรือ เช่น จ่ายเป็นต่อวัน (หรือต่อเดือน)
และต่อเดทเวทตันของเรือ ผู้เช่าจะเป็นผู้จ่ายค่าใช้จ่ายด้านน้ำมันเชื้อเพลิง
รวมทั้งค่าใช้จ่ายที่เกิดขึ้นในเมืองท่า (port disbursement)
ตลอดจนการว่าจ้างตัวแทนเรือทั้งต้นทางและปลายทาง
และเจ้าของเรือเป็นผู้รับผิดชอบค่าใช้จ่ายด้านการดำเนินงานของเรือทั้งหมด

สิทธิประโยชน์ - บัตรส่งเสริมการลงทุน

บริษัทเดินเรือของกลุ่มบริษัทโทรีเซนที่ได้รับการส่งเสริมการลงทุน ณ 30 กันยายน 2545 มีดังนี้คือ

+--------------------+----------+----------+-------------+----------+
| ชื่อบริษัท             | ชื่อเรือ    | เลขที่     | วันที่อนุมัติ     | ระย      |
|                    |          |          |             | ะเวลาที่ได้ |
|                    |          | บ        | บัตรส่งเสริม   |          |
|                    |          | ัตรส่งเสริม |             | รับ       |
|                    |          |          |             | ยกเว้นภาษี |
|                    |          |          |             | (ปี)      |
+--------------------+----------+----------+-------------+----------+
| บริษัท เฮลิออส ชิปปิ้ง   | Helios   | 1        | 9 พ.ย. 37   | 8        |
| จำกัด               |          | 108/2538 |             |          |
+--------------------+----------+----------+-------------+----------+
| บริษัท เฮอร์มิส ชิปปิ้ง   | Hermes   | 1        | 8 ก.พ. 38   | 8        |
| จำกัด               |          | 285/2538 |             |          |
+--------------------+----------+----------+-------------+----------+
| บริษัท เฮลิกอน ชิปปิ้ง   | Helikon  | 1        | 17 พ.ค. 38  | 8        |
| จำกัด               |          | 424/2538 |             |          |
+--------------------+----------+----------+-------------+----------+
| บริษัท เฮรอน ชิปปิ้ง    | Heron    | 1        | 7 มิ.ย. 38   | 8        |
| จำกัด               |          | 524/2538 |             |          |
+--------------------+----------+----------+-------------+----------+
| บริษัท เฮอริเทจ ชิปปิ้ง  | Heritage | 1        | 7 มิ.ย. 38   | 8        |
| จำกัด               |          | 525/2538 |             |          |
+--------------------+----------+----------+-------------+----------+
| บริษัท เฮราเคิลส์ ชิปปิ้ง | Herakles | 1        | 17 พ.ค. 38  | 8        |
| จำกัด               |          | 426/2538 |             |          |
+--------------------+----------+----------+-------------+----------+
| บริษัท เฮกเตอร์ ชิปปิ้ง  | Hektor   | 1        | 17 พ.ค. 38  | 8        |
| จำกัด               |          | 425/2538 |             |          |
+--------------------+----------+----------+-------------+----------+
| บริษัท เฮอร์เมลิน ชิปปิ้ง | Hermelin | 1        | 19 ก.ค. 38  | 8        |
| จำกัด               |          | 883/2538 |             |          |
+--------------------+----------+----------+-------------+----------+
| บริษัท ทอร์สกิปเปอร์    | Thor     | 1        | 22 ม.ค. 40  | 8        |
| ชิปปิ้ง จำกัด          | Skipper  | 115/2540 |             |          |
+--------------------+----------+----------+-------------+----------+
| บริษัท ทอร์สตาร์ ชิปปิ้ง  | Thor     | 1        | 22 ม.ค. 40  | 8        |
| จำกัด               | Star     | 079/2540 |             |          |
+--------------------+----------+----------+-------------+----------+
| บริษัท ทอร์เซลเลอร์    | Thor     | 1        | 22 ม.ค. 40  | 8        |
| ชิปปิ้ง จำกัด          | Sailor   | 114/2540 |             |          |
+--------------------+----------+----------+-------------+----------+
| บริษัท ทอร์สกาย ชิปปิ้ง  | Thor Sky | 1        | 9 เม.ย. 40  | 8        |
| จำกัด               |          | 256/2540 |             |          |
+--------------------+----------+----------+-------------+----------+
| บริษัท ทอร์สปิริต ชิปปิ้ง  | Thor     | 1        | 9 เม.ย. 40  | 8        |
| จำกัด               | Spirit   | 254/2540 |             |          |
+--------------------+----------+----------+-------------+----------+
| บริษัท ทอร์ซัน ชิปปิ้ง    | Thor Sun | 1        | 9 เม.ย. 40  | 8        |
| จำกัด               |          | 255/2540 |             |          |
+--------------------+----------+----------+-------------+----------+
| บริษัท ทอร์ซี ชิปปิ้ง     | Thor Sea | 1        | 9 เม.ย. 40  | 8        |
| จำกัด               |          | 561/2540 |             |          |
+--------------------+----------+----------+-------------+----------+
| บริษัท ทอร์ เมอร์แชนท์  | Thor     | 6        | 27 ธ.ค. 43  | 8        |
| ชิปปิ้งจำกัด           | Merchant | 570/2536 |             |          |
+--------------------+----------+----------+-------------+----------+
| บริษัท ทอร์ มารีเนอร์   | Thor     | 1        | 27 ธ.ค. 43  | 8        |
| ชิปปิ้ง จำกัด          | Mariner  | 263/2536 |             |          |
+--------------------+----------+----------+-------------+----------+
| บริษัท ทอร์ เมอร์คิวรี่   | Thor     | 1        | 27 ธ.ค. 43  | 8        |
| ชิปปิ้ง จำกัด          | Mercury  | 269/2536 |             |          |
+--------------------+----------+----------+-------------+----------+
| บริษัท ทอร์ มาสเตอร์   | Thor     | 3        | 27 ธ.ค. 43  | 8        |
| ชิปปิ้ง จำกัด          | Master   | 089/2537 |             |          |
+--------------------+----------+----------+-------------+----------+
| บริษัท ทอร์ ออร์คิด     | Thor     | 1810     | 26 ธ.ค. 44  | 8        |
| ชิปปิ้ง จำกัด          | Orchid   | (2)/2544 |             |          |
+--------------------+----------+----------+-------------+----------+
| บริษัท ทอร์ ไพล็อต     | Thor     | 1269     | 20 มี.ค. 45  | 8        |
| ชิปปิ้ง จำกัด          | Pilot    | (2)/2545 |             |          |
+--------------------+----------+----------+-------------+----------+
| บริษัท ทอร์ จัสมิน ชิปปิ้ง | Thor     | 1444     | 12 มิ.ย. 45  | 8        |
| จำกัด               | Jasmine  | (2)/2545 |             |          |
+--------------------+----------+----------+-------------+----------+

สิทธิและผลประโยชน์ที่ได้รับ

1.ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับจากการส่งเสริมมีกำหนดเวลา
8 ปี นับแต่วันที่เริ่มมีรายได้จากการประกอบกิจการ

2.ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตามมาตรา 25
เข้ามาในราชอาณาจักรได้

3.ให้ได้รับลดหย่อนอากรขาเข้ากึ่งหนึ่งเฉพาะเครื่องจักรที่ไม่อยู่ในรายการปรับลดอากรขาเข้าตามประกาศกระทรวงการคลังที่
ศก.13/2523 เว้นแต่รายการเครื่องจักรที่อากรขาเข้าต่ำกว่าร้อยละสิบจะไม่ได้รับการลดหย่อน

4.ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้
นิติบุคคลตามมาตรา 31
ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคล

5.ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

เงื่อนไขที่สำคัญ

บริษัทต้องปฏิบัติตามเงื่อนไขที่สำคัญที่กำหนดไว้ในบัตรส่งเสริมการลงทุนดังนี้

1. จะต้องดำเนินการให้แล้วเสร็จ พร้อมที่จะเปิดดำเนินการได้ภายในกำหนดเวลาไม่เกิน 30
เดือน นับแต่วันที่ออกบัตรส่งเสริมการลงทุน

2. การหยุดดำเนินกิจการเป็นระยะเวลาเกินกว่า 2 เดือน
จะต้องได้รับอนุญาตเป็นหนังสือจากสำนักงาน

3. จะต้องมีทุนจดทะเบียนที่ชำระเต็มมูลค่าหุ้นแล้วดังนี้คือ

+--------------------------------------+-------------------------------+
| ชื่อบริษัท                               |   ทุนจดทะเบียน                  |
+--------------------------------------+-------------------------------+
| บริษัท เฮลิออส ชิปปิ้ง จำกัด                | ไม่น้อยกว่า 35 ล้านบาท            |
+--------------------------------------+-------------------------------+
| บริษัท เฮอร์มิส ชิปปิ้ง จำกัด                | ไม่น้อยกว่า 27 ล้านบาท            |
+--------------------------------------+-------------------------------+
| บริษัท เฮลิกอน ชิปปิ้ง จำกัด                | ไม่น้อยกว่า 25 ล้านบาท            |
+--------------------------------------+-------------------------------+
| บริษัท เฮรอน ชิปปิ้ง จำกัด                 | ไม่น้อยกว่า 25 ล้านบาท            |
+--------------------------------------+-------------------------------+
| บริษัท เฮอริเทจ ชิปปิ้ง จำกัด               | ไม่น้อยกว่า 25 ล้านบาท            |
+--------------------------------------+-------------------------------+
| บริษัท เฮราเคิลส์ ชิปปิ้ง จำกัด              | ไม่น้อยกว่า 25 ล้านบาท            |
+--------------------------------------+-------------------------------+
| บริษัท เฮกเตอร์ ชิปปิ้ง จำกัด               | ไม่น้อยกว่า 25 ล้านบาท            |
+--------------------------------------+-------------------------------+
| บริษัท เฮอร์เมลิน ชิปปิ้ง จำกัด              | ไม่น้อยกว่า 25 ล้านบาท            |
+--------------------------------------+-------------------------------+
| บริษัท ทอร์สกิปเปอร์ ชิปปิ้ง จำกัด            | ไม่น้อยกว่า 30 ล้านบาท            |
+--------------------------------------+-------------------------------+
| บริษัท ทอร์สตาร์ ชิปปิ้ง จำกัด               | ไม่น้อยกว่า 30 ล้านบาท            |
+--------------------------------------+-------------------------------+
| บริษัท ทอร์เซลเลอร์ ชิปปิ้ง จำกัด            | ไม่น้อยกว่า 30 ล้านบาท            |
+--------------------------------------+-------------------------------+
| บริษัท ทอร์สกาย ชิปปิ้ง จำกัด               | ไม่น้อยกว่า 30 ล้านบาท            |
+--------------------------------------+-------------------------------+
| บริษัท ทอร์สปิริต ชิปปิ้ง จำกัด               | ไม่น้อยกว่า 30 ล้านบาท            |
+--------------------------------------+-------------------------------+
| บริษัท ทอร์ซัน ชิปปิ้ง จำกัด                 | ไม่น้อยกว่า 30 ล้านบาท            |
+--------------------------------------+-------------------------------+
| บริษัท ทอร์ซี ชิปปิ้ง จำกัด                  | ไม่น้อยกว่า 30 ล้านบาท            |
+--------------------------------------+-------------------------------+
| บริษัท ทอร์ เมอร์แชนท์ ชิปปิ้ง จำกัด          | ไม่น้อยกว่า 20 ล้านบาท            |
+--------------------------------------+-------------------------------+
| บริษัท ทอร์ มารีเนอร์ ชิปปิ้ง จำกัด           | ไม่น้อยกว่า 35 ล้านบาท            |
+--------------------------------------+-------------------------------+
| บริษัท ทอร์ เมอร์คิวรี่ ชิปปิ้ง จำกัด           | ไม่น้อยกว่า 60 ล้านบาท            |
+--------------------------------------+-------------------------------+
| บริษัท ทอร์ มาสเตอร์ ชิปปิ้ง จำกัด           | ไม่น้อยกว่า 188 ล้านบาท           |
+--------------------------------------+-------------------------------+
| บริษัท ทอร์ ออร์คิด ชิปปิ้ง จำกัด             | ไม่น้อยกว่า 47.25 ล้านบาท         |
+--------------------------------------+-------------------------------+
| บริษัท ทอร์ ไพล็อต ชิปปิ้ง จำกัด             | ไม่น้อยกว่า 80 ล้านบาท            |
+--------------------------------------+-------------------------------+
| บริษัท ทอร์ จัสมิน ชิปปิ้ง จำกัด              | ไม่น้อยกว่า 70 ล้านบาท            |
+--------------------------------------+-------------------------------+

4. ต้องมีบุคคลสัญชาติไทยถือหุ้นไม่น้อยกว่าร้อยละ 51 ของทุนจดทะเบียน

  5. จะต้องดำเนินการตามสาระสำคัญของโครงการที่ได้การส่งเสริมดังนี้คือ

5.1 ชนิดการบริการ : เป็นเรือที่ใช้ขนส่งระหว่างประเทศ

  5.2 ขนาดของกิจการ : จะต้องมีเรือเดินทะเลระหว่างประเทศและเป็นเรือแบบเอนก

  ประสงค์ (Multi Purpose)

5.3 จะต้องมีขนาดการลงทุนไม่รวมค่าที่ดินและทุนหมุนเวียนไม่น้อยกว่า 1 ล้านบาท

6. จะต้องจัดทำบัญชีรายรับ -
รายจ่ายสำหรับกิจการที่ได้รับการส่งเสริมแยกต่างหากจากกิจการส่วนอื่น

7. เรือที่จัดซื้อต้องเป็นเรือที่ได้รับการจัดชั้นเรือ (Class) ไว้กับสถาบันตรวจสภาพเรือ
(Classification Society) ที่เชื่อถือได้

  8. เรือที่ได้รับการส่งเสริมการลงทุนต้องจดทะเบียนเป็นเรือไทยก่อนเปิดดำเนินการ

ปัจจุบัน
บริษัทเดินเรือของกลุ่มบริษัทโทรีเซนที่ได้รับการส่งเสริมการลงทุนได้จดทะเบียนเป็นเรือไทยแล้ว
และได้ดำเนินการให้มีคุณสมบัติครบถ้วนตามเงื่อนไขที่ระบุไว้ในบัตรส่งเสริมการลงทุนเป็นที่เรียบร้อยแล้ว

ข้อจำกัดในการประกอบธุรกิจ

กฎเกณฑ์ต่าง ๆ ที่เกี่ยวข้องกับธุรกิจการเดินเรือ ซึ่งเป็นมาตรฐานสากล
และมีผลบังคับใช้กับเรือที่รับ ขนส่งสินค้าระหว่างประเทศในโลก จำเป็นต้องปฏิบัติตาม
มิฉะนั้นแล้วจะไม่สามารถผ่านเข้าออกตามเมืองท่าต่าง ๆ ได้
โดยมีองค์การทางทะเลระหว่างประเทศที่เรียกว่า INTERNATIONAL MARITIME ORGANIZATION
หรือเรียกย่อ ๆ ว่า IMO เป็นองค์การกลางในการพิจารณาออกกฎเกณฑ์ต่าง ๆ
ให้บริษัทเจ้าของเรือดำเนินการแก้ไขปรับปรุงให้เรือของตัวเองมีสภาพตัวเรือและอุปกรณ์ต่าง ๆ
บนเรือ รวมถึง คุณภาพของบุคลากรประจำเรือให้มีประสิทธิภาพในการปฏิบัติงาน
โดยคำนึงถึงความปลอดภัยของคนประจำเรือ ตัวเรือ และการควบคุมมลภาวะที่อาจเกิดจากเรือได้
ภายใต้การประชุมร่วมกันของประเทศสมาชิก IMO 170 ประเทศ
และให้สัตยาบันการรับและนำไปปฏิบัติ
ซึ่งแต่ละประเทศก็จะนำไปออกเป็นกฎหมายบังคับใช้กับเรือที่ชักธงหรือถือสัญชาติของประเทศนั้น ๆ

กฎเกณฑ์ที่เป็นมาตรฐานสากลหลักๆ ที่ใช้กับเรือเดินต่างประเทศจนถึงปัจจุบันนี้ มีดังต่อไปนี้

1.  มาตรฐานและมาตรการความปลอดภัยเกี่ยวกับการเดินเรือระหว่างประเทศ INTERNATIONAL
    SAFETY MANAGEMENT (ISM)

2.  กฎเกณฑ์การบำรุงรักษาตัวเรือ อุปกรณ์ และประสิทธิภาพของเจ้าหน้าที่ประจำเรือ
    ภายใต้การตรวจสอบของสถาบันตรวจเรือ CLASSIFICATION SOCIETY และ PORT STATE
    CONTROL ของแต่ละเมืองท่าต่างประเทศ

3.  มาตรฐานและมาตรการความปลอดภัยของคนประจำเรือ SAFETY OF LIFE AT SEA
    (SOLAS) ขององค์การทางทะเลระหว่างประเทศ

4.  เกณฑ์ความรู้ ความสามารถ และประสิทธิภาพของนายประจำเรือ และลูกเรือบนเรือ
    STANDARD TRAINING CERTIFICATE OF WATCH KEEPING (STCW)

5.  มาตรฐานและมาตรการการป้องกันมลภาวะทางทะเล MARINE POLLUTION (MARPOL)

6.  มาตรการตรวจสอบและลงโทษเรือที่ไม่ได้มาตรฐานเกี่ยวกับสภาพตัวเรือ อุปกรณ์ เครื่องจักร
    อุปกรณ์เครื่องช่วยการเดินเรือ และคนประจำเรือ ตามเมืองท่าต่าง ๆ PORT STATE
    CONTROL (PSC)

7.  เครื่องมือสื่อสารและแจ้งเหตุร้ายบนเรือผ่านดาวเทียมตามกำหนดมาตรฐานสากล GLOBAL
    MARITIME DISTRESS SATTELITE SYSTEM (GMDSS)

ปัจจุบันประเทศที่นำกฎเกณฑ์ต่าง ๆ ข้างต้นไปปฏิบัติ ได้แก่ประเทศที่มีเมืองท่าติดทะเล เช่น
กลุ่มประเทศในทวีป ยุโรป เอเชีย ตะวันออกกลาง แอฟริกา และอเมริกา เป็นต้น

2.  การตลาดและภาวะการแข่งขันธุรกิจเดินเรือ

กลยุทธ์ทางการตลาด

เรือเดินทะเลของกลุ่มบริษัทโทรีเซนให้บริการเดินเรือทั้งแบบประจำเส้นทาง
และแบบไม่ประจำเส้นทาง ในส่วนของการบริการแบบประจำเส้นทางซึ่งมีอยู่ 2 เส้นทางได้แก่
เส้นทางไทย – อ่าวเปอร์เซีย และเส้นทางไทย – ทะเลแดงนั้น บริษัทฯ
มีตารางการเดินเรือและเส้นทางที่แน่นอน ในขณะที่บริษัทเดินเรืออื่น ๆ
ที่มีเรือในเส้นทางนี้จะให้บริการแบบไม่ประจำเส้นทาง ทำให้บริษัทฯ ได้เปรียบคู่แข่งขัน
และเป็นส่วนที่ดึงดูดลูกค้าให้สนใจมาใช้บริการของบริษัท
นอกจากนี้ในกรณีที่ลูกค้ามีความต้องการขนส่งสินค้า
แต่เรือที่ให้บริการแบบประจำเส้นทางมีไม่เพียงพอ บริษัทฯ
สามารถนำเรือที่วิ่งแบบไม่ประจำเส้นทางมาเสริมได้ สำหรับการบริการแบบไม่ประจำเส้นทาง
บริษัทฯ จะทำสัญญาระยะยาวกับบริษัทการค้าขนาดใหญ่ เพื่อให้การขนส่งสินค้ามีอย่างต่อเนื่องตลอดปี
และจากการที่บริษัทมีนายหน้าจัดหาสินค้า (broker) อยู่ทั่วโลก
ทำให้บริษัทไม่ประสบปัญหาเรื่องการหาสินค้าลงเรือ

ลักษณะลูกค้า

สินค้าหลักที่บริษัททำการขนส่งคือ สินค้าเกษตร ผลิตภัณฑ์ไม้ เครื่องจักร สินค้าทั่วไปและวัตถุดิบต่าง
ๆ ดังนั้นกลุ่มลูกค้าของบริษัทจึงกระจายอยู่ทั้งในภาคเกษตรกรรมและอุตสาหกรรม นอกจากนี้ได้แก่
บริษัทการค้าขนาดใหญ่ (Trading firms) ทั้งในประเทศและต่างประเทศ

ตารางแสดงสัดส่วนการให้บริการของธุรกิจการเดินเรือแก่ลูกค้ารายใหญ่ 10 รายแรก

ในปี 2543 - 2545 สิ้นสุด 30 กันยายน 2545

  ------------------------------------------- ----------- ----------- -----------
                                              2542/2543   2543/2544   2544/2545

  สัดส่วนการให้บริการแก่ลูกค้า 10 รายแรกในแต่ละเส้นทาง                         

  เทียบจากรายได้ค่าระวางรวม (%)                                          

  - สายอ่าวเปอร์เซีย                             10.91       13.59       12.33

  - สายทะเลแดง                                10.16       8.46        5.51

  - ไม่ประจำเส้นทาง                             29.76       36.93       43.02

  สัดส่วนการให้บริการแก่ลูกค้า 10 รายแรก             34.05       58.98       45.12
  (ของทุกเส้นทางรวมกัน)                                                  

  เทียบจากรายได้ค่าระวางรวม (%)                                          
  ------------------------------------------- ----------- ----------- -----------

หมายเหตุ ไม่มีลูกค้ารายหนึ่งรายใดที่มีการใช้บริการเกินกว่าร้อยละ 30 ของรายได้ค่าระวางรวม

การจัดจำหน่ายและช่องทางการจำหน่าย

บริษัท โทรีเซน (กรุงเทพ) จำกัด
ซึ่งทำธุรกิจเดินเรือจะเป็นผู้จัดการแทนบริษัทเดินเรือทะเลของกลุ่มบริษัทโทรีเซนในการลงโฆษณา
ตารางเวลาเรือทางหนังสือพิมพ์ รวมทั้งลงโฆษณาในนิตยสารต่างประเทศอื่นๆ เป็นครั้งคราว

นอกจากนี้
บริษัทย่อยที่ทำธุรกิจเดินเรือยังมีช่องทางการจำหน่ายโดยผ่านตัวแทนซึ่งประจำอยู่ตามท่าเรือที่เรือของบริษัทย่อยแวะผ่าน
โดยบริษัทตัวแทนเหล่านี้จะทำหน้าที่ในการหาสินค้าให้แก่บริษัทเจ้าของเรือเหล่านี้
อีกทั้งบริษัทย่อยยังมีช่องทางการจำหน่ายโดยผ่านนายหน้าจัดหาสินค้า (Broker) ทั่วโลก
ทั้งนี้บริษัทเจ้าของเรือจะต้องแจ้งความประสงค์และรายละเอียดเกี่ยวกับระวางเรือไปยังนายหน้าต่างๆ
เพื่อที่นายหน้าเหล่านี้จะได้ติดต่อหาเจ้าของสินค้าและจัดหาสินค้ามาบรรทุกลงเรือต่อไป
โดยตัวแทนและนายหน้าต่างๆ เหล่านี้จะได้รับค่าตอบแทนเป็นอัตราร้อยละของค่าระวางสินค้า

คู่แข่งขัน

คู่แข่งขันสายเดินเรือแบบประจำเส้นทาง

- สายไทย / อินโดนีเซีย / มาเลเซีย / สิงคโปร์ / เปอร์เซีย

คู่แข่งขันรายใหญ่ ๆ มีประมาณ 4-5 บริษัท ซึ่งเป็นบริษัทเดินเรือของต่างประเทศ

- สายไทย / อินโดนีเซีย / มาเลเซีย / สิงคโปร์ / ทะเลแดง

คู่แข่งขันรายใหญ่ ๆ มีประมาณ 4-5 บริษัท ซึ่งเป็นบริษัทเดินเรือของต่างประเทศ

คู่แข่งขันสายเดินเรือแบบไม่ประจำเส้นทาง

เนื่องจากการเดินเรือแบบไม่ประจำเส้นทางนั้น
บริษัทสามารถเปลี่ยนเส้นทางได้โดยไม่ได้จำกัดอยู่ในเส้นทางเดินเรือเส้นใดเส้นหนึ่ง
ดังนั้นในด้านเส้นทางเดินเรือจึงไม่มีคู่แข่งขัน

แนวโน้มภาวะอุตสาหกรรมของธุรกิจเดินเรือ

กองเรือพาณิชย์โลกสำหรับเรือบรรทุกสินค้าแบบเทกอง และเรือบรรทุกสินค้าทั่วไปขนาดตั้งแต่
10,000 เดทเวทตันจนถึง 80,000 เดทเวทตัน มีจำนวน 7,047 ลำ ณ เดือนตุลาคม พ.ศ.
2545 โดยเรือบรรทุกสินค้าขนาดเล็กตั้งแต่ 10,000 ถึง 40,000 เดทเวทตัน
มีจำนวนรวมกันมากที่สุด ประเภทสินค้าที่เรือขนาดต่างๆ ขนส่งสามารถแสดงในตารางต่อไปนี้

+----------+-----------+-------+--------------------------------------+
| ประเ     | ขนาด –    | จำน   | ขนส่งสินค้าประเภท                       |
| ภทของเรือ | เดทเวทตัน  | วนเรือ |                                      |
+----------+-----------+-------+--------------------------------------+
| Capesize |   +80,000 | 594   | แร่เหล็ก/ถ่านหิน/ธัญพืช/เกลือ               |
+----------+-----------+-------+--------------------------------------+
| Panamax  |   60 –    | 1,066 | แร่เหล็ก/ถ่านหิน/ธัญพืช/แร่อลูมิเนียม/ฟอสเฟต   |
|          |   80,000  |       |                                      |
+----------+-----------+-------+--------------------------------------+
| Handymax |   40 –    | 1,123 | ธัญพืช/ถ                               |
|          |   60,000  |       | ่านหิน/เหล็ก/ปูนซีเมนต์/โพแทสเซียม/สินค้าเทกอ |
|          |           |       | งหลายประเภทแต่มีปริมาณไม่มากในแต่ละประเภท |
+----------+-----------+-------+--------------------------------------+
| H        |   25 –    | 1,677 | สินค้าเทกองหลายป                       |
| andysize |   40,000  |       | ระเภทแต่มีปริมาณไม่มากในแต่ละประเภท*/เหล็ก |
+----------+-----------+-------+--------------------------------------+
| H        |   10 –    | 1,201 | สินค้าเทกองหลายป                       |
| andysize |   25,000  |       | ระเภทแต่มีปริมาณไม่มากในแต่ละประเภท*/เหล็ก |
+----------+-----------+-------+--------------------------------------+
| General  |   10 –    | 1,386 | สินค้าเทกอง                            |
| Cargo    |   25,000  |       | หลายประเภทแต่มีปริมาณไม่มากในแต่ละประเภท/ |
|          |           |       | สินค้าทั่วไป                             |
+----------+-----------+-------+--------------------------------------+

  * สินค้าเทกองหลายประเภทแต่มีปริมาณไม่มากในแต่ละประเภท รวมไปถึง ข้าว น้ำตาล ยิบซั่ม
  ปุ๋ย ผลิตผลจากป่า เศษเหล็ก แร่ ฯลฯ

ที่มา - Fairplay World Shipping Encyclopedia, ตุลาคม 2545

โดยทั่วไปแล้ว
เรือสินค้าขนาดใหญ่จะได้เปรียบกว่าเรือขนาดเล็กในด้านต้นทุนต่อหน่วยที่ถูกกว่ากรณีที่มีการขนส่งสินค้าขนาดใหญ่ในปริมาณที่มากในแต่ละเที่ยวเรือ
รวมทั้งกรณีที่ต้องการขนสินค้าขึ้นและลงเรืออย่างรวดเร็ว ตลาดจะนิยมใช้เรือขนาดใหญ่มากกว่า
เมื่อมีปริมาณสินค้ามากพอที่จะให้ทำเช่นนั้น

อย่างไรก็ตาม มีตัวแปรหลายอย่างที่จะกำหนดขนาดของเรือที่ใช้ขนส่งสินค้า อาทิ ก)
ข้อจำกัดของท่าเรือที่จะรับเรือขนาดใหญ่มิได้ เนื่องจากร่องน้ำค่อนข้างตื้น ข)
อุปกรณ์ขั้นพื้นฐานไม่เพียงพอที่จะรับและขนถ่ายสินค้าได้ในคราวละมากๆ ค) ข้อจำกัดในด้านการเงิน
ซึ่งได้แก่การที่นักธุรกิจในบางประเทศไม่สามารถดำเนินธุรกรรมในแต่ละครั้งด้วยจำนวนเงินสูงๆ
เนื่องจากมีขีดจำกัดทางการเงิน เป็นต้น ง) ในการขนส่ง สินค้าทางทะเล
ค่าใช้จ่ายโดยเฉลี่ยต่อตัน จะยิ่งลดลงหากเรือขนส่งมีขนาดใหญ่และมีการเดินทางในทะเล ที่ยาวนาน
ยิ่งมีขนาดใหญ่มากขึ้นเท่าใด และมีระยะเดินทางยาวมากขึ้นเท่าใด ยิ่งจะประหยัดค่าใช้จ่าย
มากขึ้นเท่านั้น แต่ถ้าเดินทางในทะเลระยะสั้นลง
ความได้เปรียบของเรือขนาดใหญ่จะลดลงตามการลดลงของระยะทางและเวลา
มิหนำซ้ำหากเรือขนาดใหญ่ต้องจอดเทียบท่าเรือนานๆ เนื่องจากปริมาณสินค้าที่
จะต้องขนถ่ายขึ้นลงเรือมีมากกว่าเรือขนาดเล็ก ความได้เปรียบจะหมดไป
กลับจะต้องเสียค่าใช้จ่ายถัวเฉลี่ยเพิ่มขึ้น ด้วยเหตุผลนี้ เรือขนาดเล็กจึงยังคงเป็นที่ต้องการอยู่
และเรือขนาดใหญ่จะไม่เข้ามาแทรกแซงตลาดของเรือขนาดเล็ก

จากกราฟในหน้าถัดไปนี้จะเห็นได้ว่า อัตราค่าระวางสำหรับเรือบรรทุกสินค้าทั่วไปในตลาดโลก
โดยสังเกตจากอัตราค่าระวางของกองเรือบริษัทโทรีเซนเป็นตัวอย่าง
ได้รับผลกระทบจากภาวะเศรษฐกิจตกต่ำแถบ เอเชียเมื่อปี 2540 เป็นอย่างมาก
อย่างไรก็ตามอัตราค่าระวางได้เริ่มฟื้นตัวขึ้นในปีถัดมา อันเป็นผลมาจากการ
เพิ่มขึ้นของอุปสงค์ของเรือบรรทุกสินค้าทั่วไป
ในขณะที่อุปทานลดลงอย่างต่อเนื่องทั้งนี้เพราะอายุเฉลี่ยของกองเรือบรรทุกสินค้าทั่วไปในตลาดโลกเพิ่มมากขึ้น
มีเรือปลดระวางมาก จึงทำให้อัตราค่าระวางเริ่มไปในทิศทางบวก แต่มีการชะลอตัวลงบ้างในปี
พ.ศ. 2542 อันเนื่องมาจากราคาน้ำมันเชื้อเพลิงได้ถีบตัวสูงขึ้นในช่วงเวลาดังกล่าว
แต่ในที่สุดค่าระวางก็กลับกระเตื้องขึ้นอีกหลังจากนั้นเป็นต้นมา

  -------------------------------------------------- -----------------------------------
  อัตราค่าระวางเรือของกลุ่มบริษัทโทรีเซน                     ขนาดของกองเรือโทรีเซน

  (ดอลล่าร์สหรัฐ/วัน)                                    (เดทเวทตันเฉลี่ย คิดเฉลี่ยต่อวัน)

  []                                                 []

  ที่มา :                                              ที่มา : โทรีเซน/2538-2545
  โทรีเซน/แสดงอัตราค่าระวางเฉลี่ยต่อปี/คิดจากจำนวนวันเดินเรือ   
  365 วัน/ปี                                           
  -------------------------------------------------- -----------------------------------

หมายเหตุ

TC Income Time Charter Income
รายได้ค่าระวางสุทธิคำนวณโดยการหักค่าใช้จ่ายที่เกี่ยวกับการเดินเรือแต่ละเที่ยวออกจากค่าระวางรวม
ได้แก่ ค่าขนถ่ายสินค้าลงเรือ ค่าใช้จ่ายที่ท่าเรือ ค่าน้ำมันเชื้อเพลิง
และค่าธรรมเนียมในการผ่านคลอง

TC Rate Time Charter Rate อัตราค่าระวางเรือ หมายถึง
รายได้ที่คำนวณโดยการหารรายได้ค่าระวาง (TC Income) ด้วยจำนวนวันเดินเรือ

DWT เดทเวทตัน หมายถึง ความสามารถในการบรรทุกของเรือ ซึ่งรวมถึงสินค้า น้ำมันเชื้อเพลิง
น้ำจืด อุปกรณ์อะไหล่และเสบียง

ถึงแม้ว่าขนาดเฉลี่ยของกองเรือของกลุ่มบริษัทโทรีเซนจะเพิ่มขึ้นร้อยละ 8.5 คือจากเดิม 17,432
เดทเวทตัน ในรอบปีบัญชี 2544 เป็น 20,516 เดทเวทตัน ในรอบปีบัญชี 2545
แต่อัตราค่าระวางเรือขนาดเล็ก (TC rate) ค่อนข้างจะคงที่
ในขณะที่อัตราค่าระวางโดยเฉลี่ยของเรือบรรทุกสินค้าขนาดใหญ่ประเภท Capesize และประเภท
Panamax ลดลงมากกว่าร้อยละ 40 และอัตราค่าระวางโดยเฉลี่ยของเรือขนาดใหญ่รองๆ ลงมา
เช่นประเภท Handymax ลดลงมากกว่าร้อยละ 20 ในช่วงเวลาเดียวกัน
ซึ่งเป็นผลมาจากจำนวนเรือขนาดใหญ่ที่เพิ่มมากขึ้นในช่วงปี 2544 บวกกับอุปสงค์ที่ลดลงด้วย
อย่างไรก็ตามเป็นที่สังเกตว่าอัตรา
ค่าระวางเรือของเรือบรรทุกสินค้าทั่วไปและเรือบรรทุกสินค้าเทกองขนาดเล็กยังคงทรงตัวอยู่ในระดับที่ดี

ตลาดสินค้าเทกองปรับตัวสูงขึ้นอย่างเห็นได้ชัดจนกระทั่งสิ้นปี 2545
ซึ่งเป็นผลมาจากสภาพเศรษฐกิจที่ดีขึ้นของทวีปเอเชีย
โดยเฉพาะอย่างยิ่งในอุตสาหกรรมผลิตเหล็กกล้าในประเทศจีน ปัจจุบัน
ทวีปเอเชียมีส่วนแบ่งทางการตลาดค่อนข้างสูงในการนำเข้าสินค้าเทกอง
โดยมีการคาดการณ์ว่าสินค้าเทกองประมาณร้อยละ 65 ของทั้งหมด
นำเข้าโดยประเทศในทวีปเอเชีย

ถึงแม้ว่าอุปสงค์ของเรือบรรทุกสินค้าเทกองในสหรัฐอเมริกาและยุโรปจะลดลงก็ตาม แต่เป็นที่
คาดการณ์ว่าอุปสงค์โดยรวมของเรือบรรทุกสินค้าเทกองในทวีปเอเชียจะยังคงเพิ่มขึ้นอย่างต่อเนื่องจนถึงปีหน้าและจากการที่อุปทานของเรือบรรทุกสินค้าเทกองมีความสมดุลย์กับอุปสงค์อยู่แล้ว
ดังนั้นการขยายตัวของอุปสงค์ในช่วงเวลาที่สอดคล้องกับอุปทาน
จึงเป็นฐานการตลาดที่จะเติบโตต่อไปได้ดีในอนาคต

[TABLE]

* หมายเหตุ : กองเรือบรรทุกสินค้าทั่วไปในปี 2546 คำนวณโดยหักเรือที่ปลดระวางในปี 2545

* ที่มา : Clarkson Research Studies, พฤศจิกายน 2545

จากตารางข้างบนนี้จะเห็นว่า อุปทานของเรือบรรทุกสินค้าทั่วไปและเรือบรรทุกสินค้าเทกอง
ขนาดเล็กลดลงอย่างมากในช่วงหลายปีที่ผ่านมา โดยเป็นผลมาจากปริมาณการต่อเรือใหม่ที่มีน้อยมาก
ตั้งแต่ปลายปี 2513

ในช่วง 20 ปีที่ผ่านมา มีการต่อเรือบรรทุกสินค้าทั่วไปค่อนข้างน้อย
ในขณะที่มีการต่อเรือบรรทุกสินค้าเทกองขนาดใหญ่ ประเภท Handymax Panamax และ
Capesize เป็นส่วนใหญ่
และจากการที่อายุเฉลี่ยของเรือบรรทุกสินค้าทั่วไปและเรือบรรทุกสินค้าเทกองขนาดเล็กมีมากขึ้นเรื่อย
ๆ ผนวกกับความเข้มงวดในกฎระเบียบต่าง ๆ ที่เพิ่มมากขึ้น
จึงเป็นที่คาดการณ์ว่าอุปทานของเรือบรรทุกสินค้าทั่วไปและเรือบรรทุกสินค้าเทกองขนาดเล็ก
จะยังคงลดลงอย่างต่อเนื่องเรื่อยไปในอนาคต

จำนวนเรือที่สร้างในช่วงปี 2513 ถึง 2546

  ----------------------------------- -----------------------------------
  เรือที่มีระวาง 2 ชั้น (Tweendeckers       เรือบรรทุกสินค้าเทกอง (Bulk carriers
  10,000 – 20,000 DWT)                10,000 – 20,000 DWT)

  []                                  []

  เรือที่มีระวาง 2 ชั้น (Tweendeckers       เรือบรรทุกสินค้าเทกอง (Bulk carriers
  20,001 – 40,000 DWT)                20,001 – 40,000 DWT)

  []                                  []
  ----------------------------------- -----------------------------------

ตารางอายุเรือดังที่แสดงในหน้าที่แล้ว ชี้ให้เห็นว่าเรือบรรทุกสินค้าทั่วไปและสินค้าเทกองขนาดเล็กที่
โทรีเซนถือครองตลาดอยู่
เป็นเรือที่มีอายุมากและหลายลำมีสภาพค่อนข้างเก่าและมีอายุการใช้งานที่เหลืออยู่น้อยมาก
ดังนั้นเมื่อใดที่มีการปลดระวางเรือดังกล่าว ย่อมจะหมายถึงปริมาณเรือในตลาดจะลดลง
ซึ่งจะช่วยเสริมให้อัตราค่าระวางเรือ (TC rate) ขยับตัวสูงขึ้นเช่นกัน

จากการที่เรือของโทรีเซนมีการจองระวางสินค้าเต็มทุกลำ และจากข้อมูลภายในของบริษัทฯ
ซึ่งชี้ให้เห็นแนวโน้มว่าตลาดมีความต้องการเรือที่ให้บริการประจำเส้นทางมากขึ้นเป็นลำดับ
ในขณะที่มีคู่แข่งขันน้อย อันเนื่องมาจากปริมาณเรือที่มีน้อยลงในตลาด
นอกจากนี้อัตราค่าระวางในตลาดโดยรวมก็ขยับตัวสูงขึ้น จึงทำให้บริษัทฯ มีความเห็นว่า
อัตราค่าระวางเฉลี่ยน่าจะปรับตัวสูงขึ้นในปีหน้า

  3.1.3 การจัดหาผลิตภัณฑ์หรือบริการของธุรกิจเดินเรือ

ณ วันที่ 30 กันยายน 2545 กองเรือของบริษัท ฯ มีทั้งหมด 25 ลำ มีขนาดระวางบรรทุกระหว่าง
13,000 – 36,000 เดทเวทตัน (รายละเอียดปรากฏในตารางสินทรัพย์ที่ 5.2 หน้า 32) เรือทั้ง
25 ลำ เป็นเรือสัญชาติไทยและเป็นเรือบรรทุกสินค้าทั่วไปและเรือบรรทุกสินค้าเทกอง
การที่กลุ่มโทรีเซนเลือกเรือในระวางขนาดนี้
เพราะเป็นขนาดที่เหมาะสมและเกิดประโยชน์มากที่สุดสำหรับเส้นทางการค้าที่กลุ่มบริษัทดำเนินการอยู่และจะดำเนินการต่อไป

ขนาดระวางบรรทุกเฉลี่ยและจำนวนเรือในรอบ 3 ปี ณ 30 กันยายน 2543 – 2545

  --------------------------------- ------------ ------------ ------------
                                    2543         2544         2545

  ขนาดระวางบรรทุกของเรือเฉลี่ย          17,355       17,496       20,516
  (เดทเวทตัน)                                                  

  จำนวนเรือ                          24           25           25
  --------------------------------- ------------ ------------ ------------

ความสามารถในการเดินเรือในรอบ 3 ปีที่ผ่านมา ณ 30 กันยายน 2543 – 2545

  --------------------------------- ------------ ------------ ------------
                                    2543         2544         2545

  ความสามารถในการเดินเรือ (วัน)        8,052        9,059        8,852
  --------------------------------- ------------ ------------ ------------

ปริมาณสินค้าที่ขนส่งในรอบปี 2543 – 2545

  --------------------------------- ------------ ------------ ------------
                                    2543         2544         2545

  ปริมาณขนส่งสินค้า (ล้านตัน)             2.62         2.65         3.1
  --------------------------------- ------------ ------------ ------------

*หมายเหตุ ปริมาณสินค้าไม่รวมสินค้าที่ขนส่งโดยเรือที่บริษัทเช่ามาเพิ่มเติม

3.2 การประกอบธุรกิจบริการที่เกี่ยวข้องกับการเดินเรือ

3.2.1 ลักษณะบริการ

- ธุรกิจตัวแทนเรือ

โทรีเซนเป็นกลุ่มบริษัทตัวแทนเรือที่ใหญ่ที่สุดในประเทศไทย โดยเป็นตัวแทนเรือประมาณปีละ 1,800
เที่ยว งานบริการหลักคือการให้บริการด้านพิธีการศุลกากรแก่เรือที่เข้ามาจอดในน่านน้ำไทย จัดหา
ท่าเรือเพื่อให้เรือเทียบท่า ขนถ่ายสินค้าขึ้น/ลง จัดหาสินค้าลงเรือ เตรียมเสบียง เช่น
น้ำมันเชื้อเพลิง น้ำ ตลอดจนดูแลการซ่อมแซมเรือ สับเปลี่ยนลูกเรือ และอื่นๆ

ธุรกิจตัวแทนเรือดำเนินการโดย บริษัท โทรีเซนไทย เอเยนต์ซีส์ จำกัด (มหาชน) บริษัท
ไอเอสเอส ชิปปิ้ง (ประเทศไทย) จำกัด ซึ่งบริษัทโทรีเซนไทย เอเยนต์ซีส์ จำกัด (มหาชน)
เข้าเป็นเจ้าของด้วยการซื้อหุ้นในบริษัท อินชเคป ชิปปิ้ง เซอร์วิสเซส (ประเทศไทย) จำกัด ในปี
พ.ศ. 2543 และได้รับสิทธิ์ในการเป็น เครือข่ายของบริษัท อินชเคป ทั่วโลก
ซึ่งเป็นบริษัทตัวแทนเรือที่ใหญ่ที่สุดในโลก นอกจากนี้ยังมีบริษัท กัลฟ เอเจนซี่ คัมปะนี
(ประเทศไทย) จำกัด ซึ่งเป็นการร่วมทุนระหว่างบริษัทโทรีเซนไทย เอเยนต์ซีส์ จำกัด (มหาชน)
(ถือหุ้นร้อยละ 51) และ กัลฟ เอเจนซี่ (ถือหุ้นร้อยละ 49)
ซึ่งเป็นบริษัทตัวแทนเรือที่ใหญ่เป็นอันดับที่สองของโลก

- ธุรกิจการเป็นผู้ประสานงานให้กับบริษัทประกันภัยต่างประเทศ

บริษัท ไทยพีแอนด์ไอ เซอร์วิสเซส อินเตอร์เนชั่นแนล จำกัด ซึ่งบริษัทโทรีเซนไทย เอเยนต์ซีส์
จำกัด (มหาชน) ถือหุ้นร้อยละ 90
เป็นบริษัทที่เป็นผู้ประสานงานให้กับบริษัทประกันภัยต่างประเทศสำหรับการประกันภัยที่คุ้มครองความเสียหายที่เกิดแก่สินค้า
รวมถึงตัวเรือและเครื่องจักร (Protection and Indemnity หรือ P& I)
บริการดังกล่าวครอบคลุมถึงการรับเรื่องเรียกร้องค่าเสียหายจากเจ้าของสินค้า
กรณีเกิดความเสียหายจากการขนส่งสินค้า การสำรวจความเสียหายของสินค้า หรือตัวเรือ
ในกรณีที่เรือชนกัน และการเป็นตัวแทนรับเรื่องข้อโต้แย้งแทนบริษัทประกันภัยต่างประเทศ
รวมถึงดูแลให้คำแนะนำในด้านกฎหมายที่เกี่ยวข้อง

- ธุรกิจการขนถ่ายสินค้า

บริษัท ชิดลมขนส่งและบริการ จำกัด ซึ่งบริษัทโทรีเซนไทย เอเยนต์ซีส์ จำกัด (มหาชน) ถือหุ้น
ทั้งหมด ให้บริการด้านการขนถ่ายสินค้าขึ้น / ลงเรือ มากกว่าสองล้านตันต่อปี
นอกจากนี้ยังให้บริการ ตรวจนับสินค้า บรรจุ และขนส่งสินค้าไปยังเรือ และผู้รับปลายทาง

บริษัท ชิดลม มารีน เซอร์วิสเซส แอนด์ ซัพพลายส์ จำกัด ซึ่งบริษัทโทรีเซนไทย เอเยนต์ซีส์ จำกัด
(มหาชน) ถือหุ้นทั้งหมดเช่นกัน
ให้บริการเกี่ยวกับการจัดหาวัสดุที่ใช้ในการดูแลสินค้าระหว่างการขนส่ง เช่น ไม้รองค้ำ
และลวดเหล็กมัดสินค้า นอกจากนี้บริษัทฯ
ยังเป็นตัวแทนให้กับผู้ผลิตหลายแห่งในประเทศจีนที่ผลิตวัสดุที่ใช้ในการดูแลสินค้าระหว่างการขนส่งด้วย

- ธุรกิจนายหน้าเช่าเหมาเรือ

บริษัท เฟิร์นเล่ย์ (ประเทศไทย) จำกัด เป็นการร่วมทุนระหว่างบริษัทโทรีเซนไทย เอเยนต์ซีส์
จำกัด (มหาชน) (ถือหุ้นร้อยละ 51) และ กลุ่มบริษัท เฟิร์นเล่ย์ ของประเทศนอร์เวย์
(ถือหุ้นร้อยละ 49) ซึ่งจัดเป็นหนึ่งในบริษัทนายหน้าเช่าเหมาเรือที่ใหญ่ที่สุดในโลก
บริษัทฯให้บริการในการเป็นตัวกลางระหว่างเจ้าของสินค้าและเจ้าของเรือ
และในปัจจุบันเป็นบริษัทนายหน้าเช่าเหมาเรือที่ใหญ่ที่สุดในประเทศไทย

นอกจากนี้บริษัทฯ ยังได้เข้าซื้อกิจการของบริษัท เฟิร์นเล่ย์ (อินโดนีเซีย) จำกัด ในปลายปี พ.ศ.
2545 เพื่อเป็นการขยายตลาดเพิ่มขึ้นอีกด้วย

- ธุรกิจการให้บริการธุรกิจนอกชายฝั่ง

บริษัท เมอร์เมด มาริไทม์ จำกัด เป็นการร่วมทุนระหว่าง บริษัท โทรีเซนไทย เอเยนต์ซีส์ จำกัด
(มหาชน) (ถือหุ้นร้อยละ 50) และ กลุ่มผู้บริหารชาวยุโรป (ถือหุ้นร้อยละ 50)
ที่มีประสบการณ์ในการให้บริการด้านการซ่อมบำรุงและดูแลอุปกรณ์เรือในประเทศไทยตั้งแต่ปี พ.ศ.
2508

บริษัท เมอร์เมด มาริไทม์ จำกัด
ให้การบริการจัดหาเสบียงขึ้นเรือและจำหน่ายวัสดุอุปกรณ์ที่ใช้ในเรือ
โดยเน้นการเป็นผู้รับเหมาบริการ และจัดหาของให้กับบริษัทต่างๆ
ที่ประกอบธุรกิจพาณิชย์นาวีหรืองานด้านวิศวกรรมโยธา และอุตสาหกรรมนอกชายฝั่ง
ตลอดจนให้การบริการเกี่ยวกับการจัดหาและซ่อมแซมอุปกรณ์รักษาความปลอดภัยบนเรือ และ
บริการตรวจสอบสภาพเรือใต้ผิวน้ำ

บริษัท เมอร์เมด มาริไทม์ จำกัด มีบริษัทย่อย (ถือหุ้นร้อยละ 51) จำนวน 2 บริษัท
ซึ่งประกอบธุรกิจเป็นเจ้าของและบริหารเรือบริการนอกชายฝั่ง จำนวน 3 ลำ
และอีกบริษัทหนึ่งประกอบธุรกิจตรวจสภาพงานใต้ผิวน้ำนอกชายฝั่งโดยใช้เครื่องจักรไร้คน
(Remotely Operated Vehicles)

- ธุรกิจการสื่อสารทางทะเล

บริษัท ฮอไรซัน โมบาย คอมมิวนิเคชั่นส์ จำกัด ซึ่งถือหุ้นโดยบริษัท โทรีเซนไทย เอเยนต์ซีส์ จำกัด
(มหาชน) ในสัดส่วนร้อยละ 31
เป็นผู้เชี่ยวชาญพิเศษในการให้บริการอุปกรณ์สื่อสารผ่านดาวเทียมเคลื่อนที่
และระบบสารสนเทศสำเร็จ ซึ่งรวมถึง

-   เครื่องมือสื่อสารผ่านดาวเทียม

-   เวลาส่งสัญญาณของ อินมาสาร์ท และอิริเดียม
    (ได้รับแต่งตั้งให้เป็นตัวแทนการให้บริการสัญญาณอิริเดียมเมื่อเดือนมีนาคม 2545)

-   HMC เมล์ : โปรแกรมสำเร็จสำหรับย่อขนาดข้อมูลในการส่งเมล์

-   HMCฟอร์ม : โปรแกรมสำหรับโอน และจัดการเอกสารที่ส่งไปและมาจากเรือ

-   โปรแกรมสำเร็จรูปอื่นๆ รวมถึงระบบทำตาราง และคำนวณทิศทางของสภาพอากาศ
    และระบบติดตามเรือ

บริษัทฯ มีสำนักงานในประเทศไทย สิงคโปร์ ฮ่องกง และนอร์เวย์

- ธุรกิจการบริหารท่าเรือ

ชาร์จา พอร์ต เซอร์วิสเซส เป็นการร่วมทุนระหว่างการท่าเรือชาร์จา ในประเทศสหรัฐอาหรับ
อิมิเรต (ถือหุ้นร้อยละ 51) และ โทรีเซน ชิปปิ้ง เอฟ แซด อี (บริษัทย่อยของบริษัท โทรีเซนไทย
เอเยนต์ซีส์ จำกัด (มหาชน) ถือหุ้นร้อยละ 49) ได้รับสัมปทานในการขนถ่ายสินค้า
การจัดการและเก็บรักษาสินค้า การส่งสินค้า
การดูแลด้านการตลาดและรายการบัญชีสินค้าทั้งสินค้าทั่วไป และสินค้าที่ขับลงและขึ้นเรือด้วยตัวเอง
(ro-ro) สินค้าแช่แข็ง (reefer) และสินค้าเทกอง ที่ท่าเรือคาลิด ท่าเรือฮัมริจาร์
และท่าเรือชาร์จา ครีก เป็นเวลา 10 ปี โดยที่สามารถต่อสัญญาได้ เมื่อครบกำหนด 10 ปี

บริษัทฯ ได้ก่อตั้งขึ้นเมื่อเดือนมิถุนายน 2545 โดยเป็นส่วนหนึ่งของโครงการแปรรูปท่าเรือ
รัฐวิสาหกิจเป็นท่าเรือเอกชน ทั้งนี้พนักงานทั้งหมดที่มีอยู่เดิมประมาณ 500 คนและอุปกรณ์ต่าง ๆ
ในท่าเรือ ถูกโอนเข้ามายังบริษัทฯ ทั้งหมด

ท่าเรือคาลิดจัดเป็นหนึ่งในสามท่าเรือที่ใหญ่ที่สุดที่อยู่ภายใต้สัญญาสัมปทาน และตั้งอยู่ห่างจาก
ดูไบไปทางใต้ประมาณ 16 กิโลเมตร
ปัจจุบันท่าเรือทั้งสามแห่งสามารถรองรับปริมาณสินค้ารวมกันได้มากกว่า 1 ล้านตัน ต่อปี
โดยมีแนวโน้มที่จะเติบโตต่อไปในอนาคต ทั้งนี้ในปี พ.ศ. 2544
ท่าเรือทั้งสามแห่งดังกล่าวสร้างรายได้รวม 35 ล้านเดอร์แฮม (ประมาณ 412 ล้านบาท)

- ธุรกิจการซ่อมบำรุงและดูแลเรือเดินทะเล

บริษัท โทรีเซน เซอร์วิส เซ็นเตอร์ จำกัด ซึ่งบริษัท โทรีเซนไทย เอเยนต์ซีส์ จำกัด (มหาชน)
ถือหุ้นทั้งหมด ให้บริการพ่นทรายแห้ง และพ่นทรายเปียก ทาสีพ่นสี และงานเชื่อมเหล็กบนเรือ
รวมทั้งซ่อมแซมปรับปรุงเครื่องจักรเรือเดินทะเล
งานส่วนใหญ่ในปัจจุบันจะให้บริการกับเรือของกลุ่มบริษัทโทรีเซน
โดยมีวัตถุประสงค์เพื่อที่จะใช้เป็นฐานสำหรับการขยายงานไปยังลูกค้ารายอื่น ๆ ในอนาคต

3.2.2 การตลาดและภาวะการแข่งขันธุรกิจบริการที่เกี่ยวข้องกับการเดินเรือ

 ธุรกิจบริการที่เกี่ยวข้องกับการเดินเรือ

โทรีเซนมีประวัติความเป็นมาอันยาวนานในประเทศไทยโดยเริ่มก่อตั้งตั้งแต่ปี พ.ศ. 2469
และเริ่มจดทะเบียนจัดตั้งในรูปแบบของสำนักงานสาขาของบริษัท โทรีเซน แอนด์ โค ลิมิเต็ด
(ฮ่องกง) ในปี พ.ศ. 2480 ธุรกิจของโทรีเซนเริ่มจากการให้บริการเป็นตัวแทนเรือให้กับเรือต่าง
ๆ และขยายธุรกิจการให้บริการเรื่อยมา จนกระทั่งปัจจุบันมีธุรกิจการให้บริการด้านการขนถ่ายสินค้า
การบริหารท่าเรือ การเป็นนายหน้า เช่าเหมาเรือ การซ่อมบำรุงและซ่อมแซมเรือเดินทะเล
การสื่อสารทางทะเล และการบริการธุรกิจนอกชายฝั่ง

ถึงแม้ว่ากลุ่มบริษัทโทรีเซนจะดำเนินการให้บริการในหลายรูปแบบ แต่กลุ่มลูกค้าที่ใช้บริการ
เหล่านั้นก็เป็นกลุ่มเดียวกัน
ด้วยเหตุนี้กลุ่มบริษัทจึงสามารถตอบสนองความต้องการของลูกค้าได้อย่างสูงสุด

ถึงแม้ว่าจะมีบริษัทอื่นๆ ที่ให้บริการแบบเดียวกัน
แต่กลุ่มบริษัทโทรีเซนก็ได้เปรียบเหนือคู่แข่งจากปัจจัยต่างๆ อาทิเช่น ความมีชื่อเสียงอันยาวนาน
ส่วนแบ่งทางการตลาดที่สูงในกลุ่มธุรกิจเดียวกัน ความหลากหลายในด้านการให้บริการ
และการเน้นด้านคุณภาพในการให้บริการ

กลุ่มบริษัทที่ประกอบธุรกิจการให้บริการที่เกี่ยวข้องกับการเดินเรือ
มีผลกำไรสุทธิเพิ่มขึ้นอย่างต่อเนื่อง ดังจะเห็นได้จากแผนภูมิที่แสดงไว้ด้านล่าง และบริษัทฯ
คาดว่าอัตราการเติบโตเช่นนี้จะต่อเนื่องไปจนถึงปีบัญชีหน้า
ทั้งนี้รายได้จากกลุ่มบริษัทที่ประกอบธุรกิจการให้บริการที่เกี่ยวข้องกับการเดินเรือนั้น
ไม่ได้รับผลกระทบโดยตรงจากวัฎจักรของธุรกิจเดินเรือ (shipping cycles)
กล่าวคือรายได้จะไม่ลดลงหรือกระโดดขึ้นอย่างรวดเร็วตามวัฏจักรของธุรกิจเดินเรือ
ซึ่งจะช่วยเสริมไม่ให้กลุ่มบริษัทโทรีเซนได้รับผลกระทบทางการเงินมากนัก
เมื่อธุรกิจเดินเรือในตลาดโลกผันผวนอย่างรวดเร็ว

ผลกำไรสุทธิของธุรกิจบริการที่เกี่ยวข้องกับการเดินเรือ

  -----------------------------------------------------------------------
  []

  -----------------------------------------------------------------------

หมายเหตุ : ไม่รวมส่วนธุรกรรมกรรมการถือหุ้นและลงทุนในหลักทรัพย์ (holding and
investment activities)